**DĖL JONIŠKIO RAJONO SAVIVALDYBĖS švietimo įstaigų darbo organizavimo**

2020 m. spalio 7 d. Nr. A-940

Joniškis

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ (su visais vėlesniais pakeitimais), Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 16 d. sprendimo Nr. V-1487 „Dėl ikimokyklinio ir priešmokyklinio ugdymo organizavimo būtinų sąlygų“ (su visais vėlesniais pakeitimais) 1.11 papunkčiu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio  17  d. sprendimo Nr. V-1839 „Dėl pradinio ugdymo organizavimo būtinų sąlygų“ (su visais vėlesniais pakeitimais) 1.10 papunkčiu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio  17  d. sprendimo Nr. V-1838 „Dėl pagrindinio ir vidurinio ugdymo organizavimo būtinų sąlygų“ (su visais vėlesniais pakeitimais) 1.10 papunkčiu ir Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi:

1.Į p a r e i g o j u Joniškio rajono savivaldybės švietimo įstaigas (toliau – Švietimo įstaigos), kuriose 2020 m. spalio 11 d. (esant antram rinkimų turui – ir š. m. spalio 25 d.) vyks Lietuvos Respublikos Seimo rinkimai, apylinkės rinkimų komisijai po balsavimo atlaisvinus patalpas, užtikrinti balsavimo ir rinkimų metu naudotų bendrų patalpų dezinfekciją ir vėdinimą teisės aktų nustatyta tvarka.

2. N u r o d a u Švietimo įstaigų vadovams, negalint užtikrinti šio įsakymo 1 punkte nurodytų įpareigojimų:

2.1. spręsti klausimą dėl ugdymo proceso savo vadovaujamose Švietimo įstaigose š.m. spalio 12 d. (esant antram rinkimų turui – ir š. m. spalio 26 d.) organizavimo nuotoliniu būdu;

2.2. priėmus sprendimą ugdymo procesą organizuoti nuotoliniu būdu, apie tai nedelsiant informuoti visus švietimo įstaigą lankančių mokinių tėvus (globėjus, rūpintojus) ir Joniškio rajono savivaldybės administracijos Švietimo, kultūros ir sporto skyrių.

Administracijos direktorė Valė Kulvinskienė